SVET KRAJEVNE SKUPNOSTI                                                       Datum: 29. 12. 2016
DOL PRI HRASTNIKU

Cesta VDV brigade 2

1431 Dol pri Hrastniku

ZAPISNIK

11. seje Sveta KS Dol pri Hrastniku, ki je potekala v sredo, 23. 11. 2016, ob 18. 30 uri v prostorih KS.
Prisotni:

Jože Buden, Timotej Funkel, Janez Košir, Nataša Kreže, Jani Medvešek , Borut Špacapan
Opravičeno odsoten:
Damjan Pap

Dnevni red:
1. Ugotovitev navzočnosti članov sveta.

2. Potrditev zapisnika 10. seje, z dne 18. 10. 2016.
3. Pregled realizacije sklepov, sprejetih na 10. seji Sveta KS.
4. Organizacija tradicionalne prireditve Miklavževanje 2016.
5. Zbor krajanov.
6. Letni razgovor z županom.
7. Pobude in predlogi.
Ad. 1

Ugotovitev navzočnosti članov sveta.

Navzočih je bilo šest članov Sveta KS Dol pri Hrastniku.

SKLEP 1: Sklepčnost je zagotovljena, zato lahko nadaljujemo s sejo.

Ad. 2
Potrditev zapisnika 10. seje Sveta KS Dol pri Hrastniku, z dne 18. 10. 2016.
Pripomb na zapisnik ni bilo. Svet je soglasno s 6 glasovi ZA sprejel naslednji
SKLEP 2: Potrdi se zapisnika 10. seje Sveta KS Dol pri Hrastniku, z dne 18. 10. 2016.
Ad. 3

Pregled realizacije sklepov, sprejetih na 10. seji Sveta KS
· Župan, g. Miran Jerič, je 7. 11. 2016 sklical delovni sestanek s predsedniki KS. Na sestanku je predstavil proračun za leto 2017, pridobil mnenja Svetov KS o predlaganih spremembah Statuta Občine Hrastnik in Predloga o določitvi volilnih enot za volitve občinskega sveta Občine Hrastnik ter predstavil program zimske službe.

· 16. 11. 2016 je na predlog Sveta KS Dol pri Hrastniku na občini potekal sestanek s predstavniki strokovnih služb na občini, s predstavnikom KSP Hrastnik in vodjo MIR. Na sestanku smo se pogovorili o težavah s preglednostjo cest, čiščenja in parkiranja na območju KS Dol pri Hrastniku. Za nekatere probleme smo našli rešitve (postavitev stebrička pred stanovanjskim blokom Trg borcev NOB 17 – pobuda stanovalcev; prestavitev količka za prepoved parkiranja pred garažami pri pokopališču – g. Cepuš; Krištandolsko cesto bo ponovno pregledal predstavnik MIR-a in ukrepal; pri osnovni šoli se zariše talna označba za prepoved parkiranja), nekatere težave pa so povezane z zemljišči, katerih lastnik ni občina, zato občina oz. MIR in KSP nimata pristojnosti za reševanje (parkiranje pred stanovanjskim blokom Trg borcev NOB 13).
Ad. 4

Organizacija tradicionalne prireditve Miklavževanje 2016
Potekala je razprava o organizaciji prireditve in razdelitvi nalog med člani Sveta KS in ostalimi sodelujočimi. Svet je soglasno s 6 glasovi ZA sprejel naslednji

SKLEP 3: Prireditev Miklavževanje 2016 se izpelje 5. 12. 2015 ob 17. uri. Kot soorganizatorje prireditve se povabi dolgoletne partnerje pri izvedbi – Društvo Kmečkih žena in deklet Hrastnik.

Ad. 5

Zbor krajanov
Predsednica Sveta KS Nataša Kreže je predlagala, da se tudi letos izvede zbor krajanov, ki so ga krajani zelo dobro sprejeli. Vsem gospodinjstvom v KS Dol se vabila pošljejo po pošti. Na zboru krajanov se krajane seznani z delom Sveta KS in z aktivnostmi, ki so bile izvedene v letošnjem letu. Prisluhne se tudi vprašanjem in pobudam krajanov. Svet je soglasno s 6 glasovi ZA sprejel naslednji

SKLEP 4: Zbor krajanov KS Dol pri Hrastniku se izvede 28. 11. 2016 ob 18. uri v kinodvorani na Dolu pri Hrastniku. 
Ad. 5
Letni razgovor z županom.

Člani sveta KS so opravili letni razgovor z županom g. Jeričem, direktorjem občinske uprave g. Kranerjem in strokovnim sodelavcem g. Jenkom. Predsednica Sveta KS Nataša Kreže je podala naslednje predloge in pobude, za katere člani Sveta KS želijo, da se izvedejo v letu 2017:
· ureditev centra Dola,
· rušitev Dolančeve hiše – ureditev parkirišča, ureditev ekološkega otoka,
· sprehajalna pot Stari Hrastnik – Dol pri Hrastniku,
· prijava projekta Gozdna učna pot na razpis LAS Zasavje, 
· novo igralo v parku - mrežna (plezalna) piramida (SF0100450 ECOplay 8.644 EUR).
Predsednica Sveta KS Nataša Kreže je prisotne opozorila tudi na težave, ki jih je potrebno čim prej odpraviti.
· V kulturni dvorani je v avli oz. na hodniku, ki vodi v dvorano, razpoka na lesenem opažu. Les je začel delno odpadati, tudi vlaga v stenah se je povečala. Ker je na tem mestu tudi elektrika, ki povezuje stropne luči in daje pomembno osvetlitev proti dvorani, je stanje zaskrbljujoče.

· Krajani se pritožujejo nad delovnim časom pošte. Predlagamo sestanek z direktorjem KZ Laško.
· Bivši prostori pošte so zanemarjeni. Predlagamo, da se zastrejo zavese in uredi telefonska govorilnica, ki ni več v uporabi. V njej se nabirajo smeti.
· Tudi prazna prostora poleg bivše pošte, ki sta v lasti TKI Hrastnik (pekarna in sosednji prostor), bi bilo potrebno izprazniti in zastreti zavese oz. s papirjem polepiti izložbe.
· Krajani se pritožujejo tudi nad zanemarjenim prostorom, v katerem je bankomat. Opozoriti je potrebno lastnika (NLB), da prostor redno čistijo.
· Pri vhodu v trgovino Mercator je zaradi varnosti potrebno namestiti ograjo.
Predsednica Sveta KS Nataša Kreže je prisotne opozorila tudi na kritične odseke cest, ki jih je potrebno sanirati:
· Partizanska cesta  - spolzek ovinek (Borovšak),
· cesta proti Grči,
· pločnik od zdravstvenega doma do trgovine Majcen,
· preplastitev asfalta na parkirišču med bloki TRG borcev NOB,
· nekaj krajanov prosi za pesek, s katerim bi si uredili makadamske dovozne poti (podrobnejše podatke posredujemo g. Roku Jenko).
Župan je člane Sveta KS lepo pozdravil in predstavil ključne naloge, ki jih s strokovnimi službami načrtujejo v proračunu za leto 2017. Prednostna naloga je obnova in rekonstrukcija OŠ na Dolu, prav tako pa je obljubil, da se bo prenovil center Dola, za katerega je že pripravljena idejna zasnova. Z rušitvijo Dolančeve hiše se ni strinjal, bodo pa okolico temeljito očistili in prestavili ekološki otok malo višje. Finančna sredstva za sprehajalno pot Stari Hrastnik – Dol pri Hrastniku bo občina poskušala pridobiti na razpisu za zmanjševanje delcev PM 10, obstoječa sredstva v višini 40. 000  EUR se iz lanskega proračuna prenesejo v leto 2017 za ureditev centra Dola. Pred prijavo projekta Gozdna učna pot na razpis LAS Zasavje,  je potrebno pridobiti soglasja lastnikov zemljišč, šele zatem se lahko začne pripravljati dokumentacija. Za novo igralo župan meni, da se bodo našla finančna sredstva za nakup.
Glede težav, ki jih je navedla predsednica Sveta KS, je župan naročil direktorju občinske uprave g. Kranerju in strokovnemu sodelavcu g. Jenku, da jih poskušajo čim prej odpraviti oz. opozoriti pristojne, naj ukrepajo.

Župan nas je seznanil, da je RTH začel s sanacijo ceste Dol –Krištandol – Marno ter da pričakuje, da se bo v prihodnosti saniral tudi cestni odsek Partizanska cesta – Hribarnik.
Povedal je tudi, da se bodo sredstva iz proračuna, ki so namenjena za investicijska vlaganja v krajevne ceste, letos namenila za obnovo ceste  v KS Kovk.

Župan se je članom Sveta KS Dol pri Hrastniku zahvalil za  dobro opravljeno delo.
Ad. 6

Pobude in predlogi
· Na pobudo krajanov Mateja Trošta in Primoža Deželaka smo se člani Sveta KS strinjali, da organiziramo večdnevno praznično druženje krajanov. Druženje bo potekalo od 15. 12. – 18. 12. 2016 ter od 22. 12. do 24. 12. 2016 v centru Dola od 17. do 23. ure. Krajani se bodo lahko pogreli ob ognju, kuhanem vinu oz. čaju. 
· Na športnem igrišču pri Dolanki bo letos postavljeno drsališče.
· Člani Sveta KS bomo v soboto, 25. 2. 2017, v kulturni dvorani na Dolu organizirali pustni ples.
Seja je bila zaključena ob 21. 00 uri.

Zapisala:                                                                      Predsednica Sveta KS Dol pri Hrastniku:

Nataša Kreže                                                                                    Nataša Kreže
